സന നാ എൻ'ഹദ

ലഘുചിത്രം
ഗിനിയ ബിസാവുവിൽ നിന്നുള്ള ഒരു ചലച്ചിത്ര നിർമ്മാതാവാണ് സന നാ എൻ'ഹദ (ജനനം 1950)  
 ജീവിതം 
1950-ൽ എൻക്‌സാലെയിലാണ് സന ന ഹദ ജനിച്ചത്. പ്രദേശത്ത് ജോലി ചെയ്യണമെന്ന് പിതാവ് ആഗ്രഹിച്ചുവെങ്കിലും, അദ്ദേഹം 'തദ്ദേശീയ' വിദ്യാർത്ഥികൾക്കുള്ള ഫ്രാൻസിസ്കൻ പ്രൈമറി സ്കൂളിൽ പഠിക്കുകയും ദേശീയ വിമോചന പ്രസ്ഥാനത്തിൽ സജീവമായ അധ്യാപകരെ കണ്ടുമുട്ടുകയും ചെയ്തു. 1960-കളിൽ ഒളിപ്പടയാളികളോടൊപ്പം ചേർന്ന് മെഡിക്കൽ അസിസ്റ്റന്റായി ജോലി ചെയ്തു. 1967-ൽ, അമിൽകാർ കാബ്രാൽ അദ്ദേഹത്തെ - ജോസ് ബൊലാമ ക്യൂബുംബ, ജോസെഫിന ലോപ്സ് ക്രാറ്റോ, ഫ്ലോറ ഗോമസ് എന്നിവരോടൊപ്പം ക്യൂബയിലെ ഇൻസ്റ്റിറ്റ്യൂട്ടോ ക്യൂബാനോ ഡെൽ ആർട്ടെ ഇ ഇൻഡസ്ട്രിയ സിനിമാറ്റോഗ്രാഫിക്കോസിൽ ഫിലിം മേക്കിംഗ് പഠിക്കാൻ അയച്ചു.Fernando Arenas, The Filmography of Guinea-Bissau’s Sana Na N’Hada: From the Return of Amílcar Cabral to the Threat of Global Drug Trafficking, Portuguese Literary and Cultural Studies, Vol 30/31, 2017. പിന്നീട് അദ്ദേഹം പാരീസിലെ ഇൻസ്റ്റിറ്റ്യൂട്ട് ഡെസ് ഹൗട്ടെസ് എറ്റുഡെസ് സിനിമാറ്റോഗ്രാഫിക്സിൽ പഠിച്ചു.

1978-ൽ നാ എൻ'ഹദ നാഷണൽ ഫിലിം ഇൻസ്റ്റിറ്റ്യൂട്ടിന്റെ ആദ്യ ഡയറക്ടറായി, 1989 വരെ ആ പദവിയിൽ തുടർന്നു.

Na N'Hada നിരവധി ഹ്രസ്വചിത്രങ്ങളിലൂടെ സ്വന്തം ചലച്ചിത്രനിർമ്മാണം ആരംഭിച്ചു. ആദ്യത്തെ രണ്ട് ചിത്രങ്ങൾ തന്റെ സമകാലികയായ ഫ്ലോറ ഗോമസുമായി സഹസംവിധാനം ചെയ്തു. അദ്ദേഹം ക്രിസ് മാർക്കറുമായി സഹകരിച്ച് മാർക്കറുടെ ഉപന്യാസ-ചലച്ചിത്രമായ സാൻസ് സോലെയിൽ ബിസാവു കാർണിവലിൻ്റെ ദൃശ്യങ്ങൾ മാർക്കറിന് നൽകി. ഫ്ലോറ ഗോമസിന്റെ ആദ്യ ഫീച്ചർ ഫിലിമായ മോർട്ടു നേഗ (1988)[മരണം നിരസിച്ചവർ], പോ ഡി സാംഗുയി [രക്തവൃക്ഷം]എന്നിവയ്ക്ക് അദ്ദേഹം സഹസംവിധായകനായിരുന്നു.

അദ്ദേഹത്തിന്റെ ആദ്യ ഫീച്ചർ ഫിലിം, Xime (1994) ജൂപ് വാൻ വിജ്കിനൊപ്പം ചേർന്നെഴുതിയതാണ്. ഗിനിയ ബിസാവുവിന്റെ വിമോചനയുദ്ധം ആരംഭിക്കുന്നതിന് മുമ്പ് 1962-ൽ നടന്ന ഒരു ചരിത്ര സിനിമയായിരുന്നു Xime. കാൻ ഫിലിം ഫെസ്റ്റിവലിൽ ഇത് പ്രദർശിപ്പിച്ചു. ബിസാവു ഡി ഇസബെൽ (2005) എന്ന ഡോക്യുമെന്ററി തന്റെ കുടുംബത്തെ പോറ്റാൻ പാടുപെടുന്ന നഴ്‌സായ ഇസബെൽ നബാലി നാഗയുടെ ദൈനംദിന ജീവിതത്തെ ബിസാവു നഗരത്തിന്റെ സൂക്ഷ്മരൂപമായി ഉപയോഗിച്ചു. ബിജാഗോസ് ദ്വീപുകളിൽ ചിത്രീകരിച്ച ഡോക്യുമെന്ററി Kadjike (2013), ഈ ദ്വീപസമൂഹത്തിന്റെ പ്രകൃതി സൗന്ദര്യത്തെയും ബിജാഗോ പുരാണകഥയും ആഗോള മയക്കുമരുന്ന് കടത്ത് വ്യാപാരത്തിന്റെ ചൂഷണം മൂലമുണ്ടാകുന്ന ഭീഷണിയെയും സംയോജിപ്പിച്ചു ചിത്രീകരിച്ചിരിക്കുന്നു. 

അവലംബം

പുറംകണ്ണികൾ


വർഗ്ഗം:1950-ൽ ജനിച്ചവർ
വർഗ്ഗം:ആഫ്രിക്കൻ ചലച്ചിത്ര സംവിധായകർ